Ο **Γιούζεφ Μάριαν Χεουμόνσκι** (πολωνικά: *Józef Marian Chełmoński*) (7 Νοεμβρίου 1849 - 6 Απριλίου 1914) ήταν Πολωνός ζωγράφος της σχολής του ρεαλισμού με ρίζες στο ιστορικό και κοινωνικό πλαίσιο της ύστερης Ρομαντικής περιόδου στην διαμελισμένη Πολωνία. Είναι διάσημος για τους μνημειακούς πίνακες του, οι οποίοι τώρα βρίσκονται στην Εθνική Πινακοθήκη Σουκιενίτσε στην Κρακοβία και στο Εθνικό Μουσείο της Βαρσοβίας.

Ζωή
---

Ο Γιούζεφ Χεουμόνσκι γεννήθηκε στο χωριό Μπότσκι κοντά στο Γουόβιτς στην υπό το ρωσικό στρατιωτικό έλεγχο κεντρική Πολωνία του Συνεδρίου. Ο πρώτος καθηγητής ζωγραφικής του ήταν ο πατέρας του, Γιούζεφ Άνταμ (ένας μικρός μισθωτής και διαχειριστής του χωριού Μπότσκι). Η μητέρα του ήταν η Ιζαμπέλα, το γένος Γουοσκόφσκα. Αφού τελείωσε το λύκειο στη Βαρσοβία, ο Γιούζεφ σπούδασε στην τάξη σχεδίασης της Βαρσοβίας (1867-1871) και πήρε ιδιωτικά μαθήματα από τον Βόιτσεχ Γκέρσον. Από το 1871 έως το 1874 ο Χεουμόνσκι έζησε στο Μόναχο. Συνεργάστηκε με Πολωνούς ζωγράφους που συγκεντρώθηκαν γύρω από τον Γιούζεφ Μπραντ και τον Μαξιμίλιαν Γκιερίμσκι. Εκεί, σπούδασε επίσης για μερικούς μήνες στην ακαδημία των Χ. Άνσουλτς και A. Στράχουμπερ. Το 1872 και το 1874 ο Χεουμόνσκι επισκέφτηκε τα Πολωνικά Εδάφη (η Πολωνία, ως ανεξάρτητη χώρα, δεν υπήρχε κατά τη διάρκεια αυτής της περιόδου), τα Όρη Τάτρα και την Ουκρανία.

Οι πρώτοι του πίνακες έγιναν υπό την επιρροή του Γκέρσον. Τα έργα που ακολούθησαν ήταν τοπία και χωριά. Το 1875 ο Χεουμόνσκι πήγε στο Παρίσι, όπου είχε πολλές σημαντικές εκθέσεις και έγινε γνωστός στην καλλιτεχνική σκηνή. Με πολλές παραγγελίες, το καλλιτεχνικό επίπεδο των έργων του μειώθηκε.

Από το 1878 έως το 1887 ο Χεουμόνσκι επισκέφθηκε την Πολωνία, τη Βιέννη και τη Βενετία. Το 1887 επέστρεψε στην Πολωνία και το 1889 εγκαταστάθηκε στο χωριό Κουκλούφκα Ζαζέτσνα. Η επαφή με την πατρίδα και τη φύση του είναι ποιότητες που αποκαλύπτονται στα έργα του. Από εκείνη την εποχή οι πιο αρεστοί, ή οι πιο αγαπημένοι από τους πίνακες του Χεουμόνσκι είναι πίνακες όπως ο *Πέρδικα στο χιόνι*, οι *Πελαργοί* ή ο *Πριν από την καταιγίδα*.

Ο Χεουμόνσκι αντιπροσώπευε την τάση στην τέχνη που ονομάστηκε «Πολωνική Πατριωτική Ζωγραφική». Πέθανε στην Κουκλούφκα Ζαζέτσνα, κοντά στο Γκρόντζισκ Μαζοβιέτσκι, το 1914.

Επιλεγμένα έργα
---------------

|  |  |  |  |  |
| --- | --- | --- | --- | --- |
| 

|  |
| --- |
| *Four-In-Hand (Σε λιβάδια)*, 1881 στο Μουσείο Σουκιενίτσε |
| *Four-In-Hand (Σε λιβάδια)*, 1881 στο Μουσείο Σουκιενίτσε  |

|  |
| --- |
| *Δίκη ενώπιον του δημάρχου του χωριού*, 1873 στο Εθνικό Μουσείο της Βαρσοβίας |
| *Δίκη ενώπιον του δημάρχου του χωριού*, 1873 στο Εθνικό Μουσείο της Βαρσοβίας  |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| *Ινδιάνικο καλοκαίρι*, 1875, 
Εθνικό Μουσείο της Βαρσοβίας |
| *Ινδιάνικο καλοκαίρι*, 1875, 
Εθνικό Μουσείο της Βαρσοβίας  |

|  |
| --- |
| *Πελαργοί*, 1900 |
| *Πελαργοί*, 1900  |

|  |
| --- |
| *Πέρδικες στο χιόνι*, 1891, 
Εθνικό Μουσείο της Βαρσοβίας |
| *Πέρδικες στο χιόνι*, 1891, 
Εθνικό Μουσείο της Βαρσοβίας  |

|  |
| --- |
| *Προσευχή πριν την μάχη*, 1906 |
| *Προσευχή πριν την μάχη*, 1906  |

|  |
| --- |
| *Αναχώρηση γερανών*, 1871 |
| *Αναχώρηση γερανών*, 1871  |

 |

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 5  Μαΐου 2014.
2. 1 2  «Josef Chelmonski». (Ολλανδικά) *RKDartists*. 16558.
3. 1 2  (Γερμανικά) *Εγκυκλοπαίδεια Μπρόκχαους*. chelmonski-jozef.
4. 1 2 3  *The Fine Art Archive*. cs.isabart.org/person/59154. Ανακτήθηκε στις 1  Απριλίου 2021.
5. ↑  Προφίλ του Γιούζεφ Χεουμόνσκι στο Ινστιτούτο Άνταμ Μιτσκιέβιτς ιστότοπος *Culture.pl*.
6. ↑  «Józef Chełmoński o samym sobie» (στα Πολωνικά). Ανακτήθηκε στις 31 Οκτωβρίου 2020.
7. ↑  «Józef Chełmoński».. Ανακτήθηκε στις 31 Οκτωβρίου 2020.
8. ↑  «Józef Chełmoński».. Ανακτήθηκε στις 31 Οκτωβρίου 2020.

Βιβλιογραφία
------------

* Μάτσεϊ Μασουόφσκι: Malarski żywot Józefa Chełmońskiego (η ζωή του ζωγράφου Γιούζεφ Χεουμόνσκι), Βαρσοβία 1965, εκδ. "PIW" (εκδ. Εθνικό Εκδοτικό Ινστιτούτο, 2η έκδοση - 1972)
* Μάτσεϊ Μασουόφσκι: Józef Chełmoński, Βαρσοβία 1973, εκδ. «Auriga» - Wydawnictwa Artystyczne i Filmowe (Εκδότες τέχνης και ταινιών).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούζεφ Χεουμόνσκι** |

* Γιούζεφ Χεουμόνσκι (πολωνικά)
* Πίνακες ζωγραφικής

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 18034480
* **Europeana**: agent/base/48945
* LCCN: n84168611
* ISNI: 0000 0001 1601 9345
* GND: 119550164
* SUDOC: 124687156
* BNF: cb14966889r (data)
* ULAN: 500012191
* NKC: xx0070545
* BNE: XX4923820
* RKD: 16558

 |

 |